ՆԱԽԱԳԻԾ

**«ԳՅՈՒՄՐՈՒ ՍՊՈՐՏ ՍԻԹԻ» ԶԱՐԳԱՑՄԱՆ ՀԻՄՆԱԴՐԱՄԻՆ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՀՈՂԱՄԱՍ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, Հայաստանի Հանրապետության կառավարության 2001 թվականի ապրիլի 12-ի N 286 որոշման հավելվածի 46.2 կետի «գ» ենթակետով, հիմք ընդունելով «Գյումրու Սպորտ Սիթի» զարգացման հիմնադրամի գործադիր տնօրենի գրությունը (համայնքապետարանում մուտքագրված 2019 թվականի օգոստոսի 23-ին N Դ/11600 թվագրությամբ)՝ **Գյումրի** **համայնքի ավագանին որոշում է.**

1. «Գյումրու Սպորտ Սիթի» զարգացման հիմնադրամին կառուցապատման իրավունքով տրամադրել Գյումրի համայնքի սեփականություն հանդիսացող բնակավայրերի նպատակային նշանակության, ընդհանուր օգտագործման գործառնական նշանակությամբ Գործարանային փողոց N 12 հասցեի 5,5 (հինգ ամբողջ հինգ տասնորդական) հեկտար մակերեսով հողամասը՝ մականախաղի մարզական համալիր կառուցելու նպատակով:
2. Հողամասի կառուցապատման իրավունքի տարեկան վարձավճար սահմանել 19,0 (տասնինը) Հայաստանի Հանրապետության դրամ 1,0 (մեկ) քառակուսի մետրի դիմաց:
3. Մարզահամալիրի կառուցմանը ներկայացվող պայմաններն ու սահմանափակումները մանրամասնել համայնքի ղեկավարի համապատասխան որոշմամբ և հողի օգտագործման պայմանագրով:
4. Սույն որոշումն ուժի մեջ է մտնում «Գյումրու Սպորտ Սիթի» զարգացման հիմնադրամին պատշաճ կարգով իրազեկելու օրվան հաջորդող օրվանից:

Ռ. ՍԱՆՈՅԱՆ

Ռ. ԱՍԱՏՐՅԱՆ

Ա. ՄԱՆՈՒԿՅԱՆ

Հ. ԳԱՍՊԱՐՅԱՆ

Ա. ՀԱԿՈԲՅԱՆ

Կատարող` Ա. Հակոբյան

##### ՀԻՄՆԱՎՈՐՈՒՄ

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ««ԳՅՈՒՄՐՈՒ ՍՊՈՐՏ ՍԻԹԻ» ԶԱՐԳԱՑՄԱՆ ՀԻՄՆԱԴՐԱՄԻՆ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՀՈՂԱՄԱՍ ՏՐԱՄԱԴՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է քաղաքում սպորտի՝ մասնավորապես մականախաղի զարգացման անհրաժեշտությամբ:

##### ՏԵՂԵԿԱՆՔ

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ««ԳՅՈՒՄՐՈՒ ՍՊՈՐՏ ՍԻԹԻ» ԶԱՐԳԱՑՄԱՆ ՀԻՄՆԱԴՐԱՄԻՆ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՀՈՂԱՄԱՍ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու ««Գյումրու Սպորտ Սիթի» զարգացման հիմնադրամին կառուցապատման իրավունքով հողամաս տրամադրելու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ` ավելացումներ կամ նվազեցումներ, չեն նախատեսվում: