ՆԱԽԱԳԻԾ

**ՀԱՅ ԱՌԱՔԵԼԱԿԱՆ ԵԿԵՂԵՑՈՒ ՇԻՐԱԿԻ ԹԵՄԻ ԱՌԱՋՆՈՐԴԱՐԱՆԻՆ** **ԱՆՀԱՏՈՒՅՑ (ՄՇՏԱԿԱՆ)**  **ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով Հայ Առաքելական եկեղեցու Շիրակի թեմի առաջնորդի գրությունը (համայնքապետարանում մուտքագրված 2019 թվականի մայիսի 13-ին N 6568 թվագրությամբ)՝ **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք՝ անշարժ գույքի նկատմամբ իրավունքների պետական գրանցման վկայական N 12082019-08-0014) Արտակ Եպիսկոպոս Սմբատյան փողոց N 15 հասցեի 24,85 (քսանչորս ամբողջ ութսունհինգ հարյուրերորդական) քառակուսի մետր մակերեսով անշարժ գույքը և դրա պահպանման ու սպասարկման համար զբաղեցված բնակավայրերի նպատակային նշանակության հողերի, բնակելի կառուցապատման գործառնական նշանակության 0,00334 (զրո ամբողջ երեք հարյուր երեսունչորս հարյուրհազարերորդական) հեկտար մակերեսով հողամասը անհատույց (մշտական) օգտագործման իրավունքով տրամադրել Հայ Առաքելական եկեղեցու Շիրակի թեմի առաջնորդարանին՝ հասարակական սանհանգույց կառուցելու նպատակով:

Ռ. Սանոյան

Ռ. Ասատրյան

Ա. Մանուկյան

Ա. Հակոբյան

Հ. Գասպարյան

Կատարող՝ Ա.Հակոբյան

**ՀԻՄՆԱՎՈՐՈՒՄ**

**« ՀԱՅ ԱՌԱՔԵԼԱԿԱՆ ԵԿԵՂԵՑՈՒ ՇԻՐԱԿԻ ԹԵՄԻ ԱՌԱՋՆՈՐԴԱՐԱՆԻՆ** **ԱՆՀԱՏՈՒՅՑ (ՄՇՏԱԿԱՆ)**  **ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության Շիրակի մարզի Գյումրի համայնքի սեփականություն հանդիսացող Արտակ Եպիսկոպոս Սմբատյան փողոց N 15 հասցեի անշարժ գույքը գտնվում է վթարային, անմխիթար վիճակում և չի օգտագործվում համայնքի կողմից:

Որոշման ընդունումը պայմանավորված է նշված անշարժ գույքը վերակառուցել և տարածքում սանիտարա-հիգիենիկ նորմալ պայմաններ ապահովելու անհրաժեշտությամբ:

**ՏԵՂԵԿԱՆՔ**

**«ՀԱՅ ԱՌԱՔԵԼԱԿԱՆ ԵԿԵՂԵՑՈՒ ՇԻՐԱԿԻ ԹԵՄԻ ԱՌԱՋՆՈՐԴԱՐԱՆԻՆ** **ԱՆՀԱՏՈՒՅՑ (ՄՇՏԱԿԱՆ)**  **ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայ Առաքելական եկեղեցու Շիրակի թեմի առաջնորդարանին անհատույց (մշտական) օգտագործման իրավունքով անշարժ գույք տրամադրելու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: